Laerskool Anton van Wouw wen formele afdeling van Sing in Harmonie | Rekord East
Laerskool Anton van Wouw wen formele afdeling van Sing in Harmonie
“Dit was só lekker om ook die ander kore se sang te kon beleef.”
Laerskool Anton van Wouw in Pretoria se senior koor is die afgelope naweek as die wenners van die immer gewilde Sing in Harmonie se formele afdeling in Gauteng gekroon.
Vaughan van Zyl, koordirigent, sê hy is baie trots en tevrede op dié koor se prestasie.
Hy sê die standaard van die kore tydens vanjaar se Sing in Harmonie het veral vir hom uitgestaan. Dit is die derde jaar dat Laerskool Anton van Wouw aan dié koorkompetisie deelneem. Dié koor het verlede jaar ook die informele afdeling gewen.
“Dit was só lekker om ook die ander kore se sang te kon beleef,” sê hy.
“Die kompetisie het geweldig hierdie jaar gegroei. Kore wat deurdring na die finaal is op ’n hoë standaard en harde werk spreek vanself. Ek dink Sing in Harmonie skep ’n nuwe platform vir kore regoor ons land. As gevolg van TV-dekking, kry koorleiers ook nou die geleentheid om hulle te meet aan ander kore tydens die uitsendings. Dit het ’n groot impak op die groei van standaard. Daar is kore wat so verbeter het sedert die eerste jaar,” sê Bougas.
Volgens hom het die beoordelaars “regtig hierdie jaar gesukkel om wenners aan te wys”.
“Dit was vir ons ongelooflik om die groei van elke koor te sien sedert die episode-opnames tot die finaal. ’n Mens kan werklik sien dat kore geluister het na die kommentaar en dit geïmplementeer het in hulle repertorium.”
DA blames ANC for rising crime in Gauteng